KISKŐRÖS VÁROS JEGYZŐJE

ELŐTERJESZTÉS

(a Képviselő-testület 2011. február 23-i ülésére)

TÁRGY: A KÖLTSÉGVETÉSI SZERVEK ALAPÍTÓ OKIRATAINAK MÓDOSÍTÁSA

Az egyes gazdasági és pénzügyi tárgyú törvények megalkotásáról, illetve módosításáról szóló 2010. évi XC. Törvény 66. § (1) a). bekezdése módosította az államháztartásról szóló 1992. évi XXXVIII. törvényt (továbbiakban Áht.) és hatályon kívül helyezte a költségvetési szervek jogállásáról és gazdálkodásáról szóló 2008. évi CV. törvényt. A módosítás következtében a költségvetési szervek alapító okiratának tartalmi követelményeinek rendelkezéseiről az Áht. 90. §-a továbbá az államháztartás működési rendjéről szóló 292/2009. (XII.19.) Korm. rend. 8/A. §-a tartalmaz hatályos rendelkezéseket. A jogszabályhely mindenekelőtt tételesen meghatározza az alapító okirat adattartalmát, meghatározva egyrészt azon adatokat, melyeket minden esetben kötelezően tartalmaznia kell az alapító okiratnak, másrészt azon adatokat, melyek csak előfordulásukkor, meghatározott esetben képezik annak tartalmát.
A hivatkozott rendelkezések alapján az Egészségügyi Szolgálat; a Petőfi Szülőház és Emlékmúzeum; a Humán Szolgáltató Központ; a Petőfi Sándor Városi Könyvtár és a Városi Sportigazgatóság alapító okirata a módosított rendelkezéseknek megfelelően felül lett vizsgálva és a hatályos jogszabályi rendelkezéseknek megfelelően az érintett intézmények alapító okiratát a határozat - tervezet mellékletében foglaltak szerint szükséges módosítani.
Figyelembe véve, hogy Kiskőrös Város Önkormányzata pályázatot nyújtott be a Nemzeti Közfoglalkoztatási Programra, a pályázatban résztvevő Egészségügyi Szolgálat, Petőfi Szülőház és Emlékmúzeum, Petőfi Sándor Városi Könyvtár, a Városi Sportigazgatóság és a Humán Szolgáltató Központ a 375/2010. (XII.31.) Korm. rendelettel szabályozott közfoglalkoztatáshoz nyújtható támogatások elszámolására használatos 890442 szakfeladatot szerepeltetni kell az alapító okiratban. A felülvizsgálattal egyidejűleg az Egészségügyi Szolgálat 860001 szakfeladata törlésre kerül, amit az államháztartási szakfeladat rendjéről szóló 8/2010. (IX.10.) NGM tájékoztató határoz meg.
A fentiek alapján javaslom, hogy a Képviselő-testület a fent felsorolt költségvetési szervek alapító okiratának módosítását a határozat-tervezet mellékletében foglaltak szerint fogadja el.
Kiskőrös, 2011. február 9.










Dr. Szentendrei István sk.










       címzetes főjegyző
határozat-tervezet

A Képviselő-testület az Egészségügyi Szolgálat; a Petőfi Szülőház és Emlékmúzeum; a Humán Szolgáltató Központ; a Petőfi Sándor Városi Könyvtár és a Városi Sportigazgatóság költségvetési szervek alapító okiratát módosítja, és azok módosításokkal egységes szerkezetbe foglalt szöv
egét a határozat 1-5. számú mellékleteiben foglaltak szerint elfogadja. 

jegyző
Határidő: 
8 napon belül
Kapják: 
az érintett intézményvezetők
